CELEX: 62020TN0170
Language: el
Date: 2020-03-18 00:00:00
Title: Υπόθεση T-170/20: Προσφυγή της 18ης Μαρτίου 2020– Rochefort κατά Ευρωπαϊκού Κοινοβουλίου

8.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/26
            
         
      Προσφυγή της 18ης Μαρτίου 2020– Rochefort κατά Ευρωπαϊκού Κοινοβουλίου
      (Υπόθεση T-170/20)
      (2020/C 191/35)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Robert Rochefort (Παρίσι, Γαλλία) (εκπρόσωποι: M. Stasi, J. Teheux και J. Rikkers, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 17 Δεκεμβρίου 2019 απόφαση του Γενικού Γραμματέα του Ευρωπαϊκού Κοινοβουλίου
               
            
                  —
               
               
                  να ακυρώσει το υπ’ αριθ. 7000000069 χρεωστικό σημείωμα της 22ας Ιανουαρίου 2020 για την επιστροφή 61 423,40 ευρώ
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής κατά της αποφάσεως της 17ης Δεκεμβρίου 2019 του Γενικού Γραμματέα του Ευρωπαϊκού Κοινοβουλίου για την ανάκτηση αχρεωστήτως καταβληθέντων ποσών ως αποζημίωση βουλευτικής επικουρίας, καθώς και κατά του σχετικού χρεωστικού σημειώματος, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται ανεπαρκής αιτιολογία της προσβαλλομένης αποφάσεως καθόσον η συλλογιστική του Γενικού Γραμματέα του Ευρωπαϊκού Κοινοβουλίου είναι ασαφής και δεν αναφέρει σε ποιον βαθμό τα στοιχεία που έχουν προστεθεί στον φάκελο της υποθέσεως δεν συνιστούν αποδείξεις για παρασχεθείσα εργασία.
               
            
                  2.
               
               
                  Με τον δεύτερο λόγο προβάλλεται αντιστροφή του βάρους απόδειξης. Συναφώς, ο προσφεύγων θεωρεί ότι δεν απόκειται σε αυτόν να αποδείξει την εργασία του κοινοβουλευτικού βοηθού του, αλλά, αντιθέτως, απόκειται στο Ευρωπαϊκό Κοινοβούλιο η περί του αντιθέτου απόδειξη.
               
            
                  3.
               
               
                  Με τον τρίτο λόγο προβάλλεται πλάνη εκτιμήσεως της προσβαλλομένης αποφάσεως καθόσον τα πραγματικά περιστατικά που έκανε δεκτά ο Γενικός Γραμματέας του Ευρωπαϊκού Κοινοβουλίου είναι ανακριβή.
               
            
                  4.
               
               
                  Με τον τέταρτο λόγο προβάλλεται η αρχή της αναλογικότητας καθόσον το ζητούμενο από τον προσφεύγοντα ποσό προϋποθέτει ότι ο κοινοβουλευτικός βοηθός του ουδέποτε εργάστηκε για τον προσφεύγοντα.